ক্রিকেট: যে পাঁচটি সঙ্কটে আছে ভারতের জাতীয় দল, সমাধান কী
ভারতের ক্রিকেট দলে টি-টোয়েন্টি বিশ্বকাপ থেকে পিছু নেয়া খারাপ সময় যেন যাচ্ছেই না। দেশটির ক্রিকেট বিশেষজ্ঞ ও ধারাভাষ্যকার হারশা ভোগলে বলছেন, ভারতের এখন 'পোস্ট মর্টেম' করার সময় এসেছে।
দলটির সাম্প্রতিক দক্ষিণ আফ্রিকা সফরের ফলাফল, প্রথমে টেস্ট সিরিজে ২-১ ব্যবধানে হার। এরপর ওয়ানডে সিরিজে ৩-০তে ওয়াইটওয়াশ।
দলের ধারাবাহিক খারাপ পারফর্মেন্সের জন্য অধিনায়ক হিসেবে ভিরাট কোহলির বিদায়, টপ অর্ডার ভালো করেও বড় ইনিংস না খেলতে পারা, রোহিত শর্মার অনুপস্থিতিসহ নানা ধরনের কারণের কথা বলা হচ্ছে।
কিন্তু ভারতের যে পাইপলাইন তাতে কোনও নির্দিষ্ট ক্রিকেটারের অনুপস্থিতিতে বড় প্রভাব পড়ার কথা না। নতুন কোচ রাহুল দ্রাবিড় অবশ্য বলেছেন, ব্যাটিংয়ে গভীরতা পাওয়া যায়নি ভারতের।
তার মতে, 'স্মার্ট ক্রিকেট' খেলতে পারেনি দল'।
ক্রিকেট বিশেষজ্ঞ বোরিয়া মজুমদারের মতে, রোহিত শর্মা ফিরলেই দলটায় ভারসাম্য আসবে।
তিনি বলেছেন, "দেখুন রোহিত এলে তিনি ওপেন করবেন এটা নিশ্চিত। আর কেএল রাহুল সেক্ষেত্রে মিডল অর্ডারে ব্যাট করবেন, এতে স্বয়ংক্রিয়ভাবে দলে একটা ভারসাম্য আসবে।"
রোহিত শর্মা গত এক দশকে বিশ্ব ক্রিকেটের সেরা সীমিত ওভারের ক্রিকেটারদের একজন, সম্প্রতি সাদা বলের ক্রিকেটে ভিরাট কোহলির অধিনায়কত্বের অবসানের পর তিনি অধিনায়কের দায়িত্বও পেয়েছেন এবং রোহিত শর্মা ভারতের ফ্র্যাঞ্চাইজ টি-টোয়েন্টি লিগ ইন্ডিয়ান প্রিমিয়ার লিগে সফল অধিনায়ক।
চোটের কারণে গত নভেম্বর থেকে দলের বাইরে আছেন রোহিত শর্মা।
কবে তিনি চোট কাটিয়ে দলে ফিরতে পারবেন সেটা এখনও স্পষ্ট না।
পাকিস্তানের পতাকা ওড়ানো নিয়ে বিতর্ক, আদৌ কোন বিধিনিষেধ রয়েছে?
'টিম ডিরেক্টর' নামে নতুন পদে এসে সুজন যে 'ফর্মুলা' দিচ্ছেন
কাদের সমালোচনায় বাংলাদেশি ক্রিকেটাররা এমন উদ্বিগ্ন
বোরিয়া মজুমদার বলছেন, ভারতের ক্রিকেট দলের মধ্যে একটা পরিবর্তনের সময় যাচ্ছে।
ক্রিকেটের এই বিশ্লেষক, "কোনও দলই সবসময় জয়ের ধারায় থাকে না। এমন সময়ও আসে যখন আপনি হারবেন এবং শিখবেন"।
"ভারত এখন ৫০ ওভারের ক্রিকেটে যে ধরনের খেলা খেলছে সেটা সেকেলে। সিরিজ শেষে বসতে হবে এবং এখানে সংশোধন করতে হবে। রোহিত ও রাহুলকে কঠিন কিছু সিদ্ধান্ত নিতে হবে।"
টি-টোয়েন্টি বিশ্বকাপ ও দক্ষিণ আফ্রিকার বিপক্ষে টেস্ট ফরম্যাটে হারের পর ভারতের ক্রিকেট দলের মধ্যে হারের ভয়টা চেপে বসেছে বলে মনে করেন হারশা ভোগলে।
এমনকি রবিবার তৃতীয় ওয়ানডে ম্যাচেও ভারতের ক্রিকেটাররা প্রয়োজনের তুলনায় বেশিই রক্ষণশীল ক্রিকেট খেলেছে বলে মনে করেন তিনি।
"শুরুতে ভালো অবস্থানে ছিল ভারত, কিন্তু খেলার ধরনটা ছিল রক্ষণশীল। যে কারণে শেষ পর্যন্ত আর জিততে পারেনি ভারত।"
টি-টোয়েন্টি বিশ্বকাপে পাকিস্তানের বিপক্ষে হারের পর থেকেই ভারতের দলটার মধ্যে একটা চাপ জেঁকে বসেছে বলে মনে করেন বিশ্লেষকরা, যেটা ছিল পাকিস্তানের বিপক্ষে যে কোনও ফরম্যাটের বিশ্বকাপে ভারতের প্রথম হার।
বোরিয়া মজুমদার এই ক্ষেত্রে কোচ রাহুল দ্রাবিড়ের পোস্ট ম্যাচ প্রেস কনফারেন্সের দিকেই ইঙ্গিত করেছেন, দ্রাবিড় সেখানে বলেছেন নাম্বার ৬-৭ এ ভারতের রেগুলার ক্রিকেটাররা ছিলেন না। এতে ব্যাটিংয়ের গভীরতা কম দেখা গেছে।
ভারতের এই পজিশনে নিয়মিত খেলেন রবীন্দ্র জাদেজা ও হারদিক পান্ডিয়া।
এই দুজন ব্যাটিংয়ে বাড়তি গতি যোগ করেন।
বোরিয়া মজুমদারের মতে, এই দুই ক্রিকেটার রান তাড়ার ক্ষেত্রে ভারতের জন্য গুরুত্বপূর্ণ দুই চরিত্র, কারণ তারা যেকোনও সময় ম্যাচের গতিবিধি পরিবর্তন করে দিতে পারেন।
সম্প্রতিই টি-টোয়েন্টি বিশ্বকাপের সময় ভারতের কোচ রাভি শাস্ত্রী সরে দাঁড়ানোর ঘোষণা দিয়েছেন, তার জায়গায় এসেছেন ভারতের ক্রিকেটের বড় নাম রাহুল দ্রাবিড়।
তিনি এসেই একটা কঠিন পরিস্থিতিতে পড়েছেন, যখন ভিরাট কোহলি সেঞ্চুরি পাচ্ছেন না, অধিনায়কত্ব ছেড়ে দিয়েছেন।
এমনকি একই সময়ে রোহিত শর্মাও দলের সাথে নেই চোটের কারণে, এই সময়ে চারজন অধিনায়ককে পেয়েছেন রাহুল দ্রাবিড়, রোহিত-ভিরাট-আজিঙ্কা-কেএল।
এতে করে রাহুল দ্রাবিড় কোনও সুনির্দিষ্ট পরিকল্পনায় অটল থাকতে পারেননি।
বোরিয়া মজুমদার বলছেন, একটু সময় প্রয়োজন। কিছু ব্যাপার গুছিয়ে আনতে পারলেই দলটা যেকোনও দলের চেয়ে ভালো খেলতে পারবে।
রাহুলের ওপর আস্থা রাখতেই বলছেন বোরিয়া মজুমদার।
ফেব্রুয়ারির প্রথম সপ্তাহে ভারতের পরবর্তী সিরিজ, ওয়েস্ট ইন্ডিজের বিপক্ষে ওয়ানডে ও টি-টোয়েন্টি খেলবে ভারত। এরপর ভারতের মাটিতেই শ্রীলঙ্কার বিপক্ষে টেস্ট ও টি-টোয়েন্টি সিরিজ খেলবে ভারত।

ভারতের ক্রিকেট দলে টি-টোয়েন্টি বিশ্বকাপ থেকে পিছু নেয়া খারাপ সময় যেন যাচ্ছেই না। দেশটির ক্রিকেট বিশেষজ্ঞ ও ধারাভাষ্যকার হারশা ভোগলে বলছেন, ভারতের এখন 'পোস্ট মর্টেম' করার সময় এসেছে।